
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	
	


RAPORT

asupra proiectului de Lege pentru modificarea

 Legii audiovizualului nr. 504/2002 

Proiectul de Lege pentru modificarea Legii audiovizualului nr. 504/2002 (PL.X. 243/2005) a fost transmis Comisiei pentru cultură, arte, mijloace de informare în masă, cu adresa nr. PL.X 243 din 20 iunie 2005.

Comisia pentru cultură, arte, mijloace de informare în masă a fost sesizată în fond, în procedură de urgenţă, proiectul de Lege  fiind trimis, spre avizare, Comisiei juridice, de disciplină şi imunităţi. Comisia a primit avizul favorabil din partea Comisiei juridice, de disciplină şi imunităţi. În redactarea raportului, Comisia a ţinut cont de avizul emis de Consiliul Legislativ. 


Camera Deputaţilor este prima Cameră sesizată.

În raport de obiectul şi conţinutul său, proiectul de lege face parte din categoria legilor organice.

Proiectul de Lege a fost dezbătut în şedinţa Comisiei din ziua de 30 iunie 2005. 

În conformitate cu prevederile art. 52  din Regulamentul Camerei Deputaţilor, la dezbaterea proiectului de Lege a luat parte d-nul Gasparik Attila, vicepreşedinte al Consiliului Naţional al Audiovizualului.

 La lucrările Comisiei au fost prezenţi 19 deputaţi, din totalul de 22 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării.


Potrivit art. 75 alin. (1) din Constituţia României, republicată, Senatul este Cameră decizională.


În urma dezbaterii, Comisia pentru cultură, arte, mijloace de informare în masă propune adoptarea Proiectului de Lege pentru modificarea Legii audiovizualului nr. 504/2002, în forma prezentată de iniţiator.

SECRETAR,

